آمریکا، 1961-جی ایلده دیپلوماتیک علاقه‌لرینی کسدیگی کوبایا 55 ایل آرا‌دان سونرا ایلک دفعه سفیر تعیین ائتمک قراری آلدی.
آمریکا پرزیدنتی باراک اوباما، کوبا‌داکی آمریکا سفیرلیگینده هله ده مصلحت گوزار اولا‌راق وظیفه یئرینه یئتیرن جفری دلورنتیس‌ی هاوانا سفیری اولماغا نامیزد گؤستردی.
دلاورنتیس، آمریکا ایله کوبانین 2014 سونوندا علاقه‌لری نورماللاشدیرما قراری آلماسی و بو چرچیوه‌ده کئچن ایل قارشی‌لیق‌لی اولا‌راق سفیرلیک‌لرینی آچماسی‌نین آردین‌دان آمریکانین هاوانا سفیرلیگینده مصلحت گوزار اولا‌راق وظیفه ائدیردی.
آمریکا خاریجی ایشلر ناظیرلیگی‌نین کاریئر دیپلوماتلاریندان‌ اولان دلورنتیس، داها اوّل ده آمریکانین بیرلشمیش میللت‌لر دایمی نماینده‌لیگینه، بوگوتا سفیرلیگینده و واشینگتوندا ناظیرلیک مرکزینده مختلیف وظیفه‌لرده اولموش.
دلورنتیس‌ین سفیر اولا‌راق آتانابیلمسی اوچون سناتو طرفین‌دن تصدیقلنمه‌سی لازیمدیر.
ایکی اؤلکه، علاقه‌لری نورماللاشدیرما چرچیوه‌سینده سفیرلیک‌لری آچما، بیرباشا تیجارت اوچوش‌لاری یئنی‌دن باشلاماق قراری آلمیشدی.
آمریکا حکومتی کوبایا یؤنلیک بعضی اقتصادی و تیجارت محدودیت‌لری یوموشادمیشدی.
اوباما، مارس آییندا کوبایا گئده‌رک 1928-جی ایلده بری بو اؤلکه‌نی گؤرئودئیکن زیارت ائدن ایلک آمریکا پرزیدنتی اولموشدو.
